
REGULAMENT
PRIVIND REPARTIZAREA ȘI ÎNCHIRIEREA LOCUINȚELOR SOCIALE 
CU DESTINAȚIE PENTRU TINERI
APLICABIL PENTRU ANUL 2026


Art. 1. Obiectul regulamentului.

Obiectul prezentului regulament îl constituie repartizarea și închirierea locuințelor sociale cu destinație pentru tineri, aflate în proprietatea Orașului Tăuții Măgherăuș și situate în localitatea Nistru, construite din fondurile europene aferente Planului Național de Redresare și Reziliență PNRR/2022/C10, componenta C10 Fondul local – 1.2. Construire de locuințe Nzeb PLUS PENTRU TINERI, conform contractului de finanțare nr. 139259 / 09.12.2022 încheiat cu autoritatea de finanțare Ministerul Dezvoltării, Lucrărilor Publice și Administrației, contract având ca obiect implementarea Proiectului nr. C10-12-128, intitulat Ansamblu de locuințe sociale pentru tinerii aflați în dificultate din Oraș Tăuții Măgherăuș, jud. Maramureș.

Art. 2. Prevederile legale incidente.

La elaborarea prezentului regulament, s-au avut în vedere și au fost respectate prevederile următoarelor acte normative:

Ordinul nr. 999/2022 a ministrului dezvoltării, lucrărilor publice și administrației pentru aprobarea Ghidului specific – Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 – Fondul local;

Legii 114/1996 privind locuinţele, cu modificările şi completările ulterioare și H.G. nr. 1275/2000 cu modificările si completările ulterioare, privind aprobarea Normelor metodologice pentru punerea în aplicare a prevederilor Legii locuinței nr. 114/1996;

O.U.G. nr. 57/2019 privind Codul administrativ, cu modificări și completări ulterioare;

Legea nr. 287/2009 privind Codul civil republicat;

Legea nr. 350/2001 privind amenajarea teritoriului şi urbanismul, cu modificările şi completările ulterioare;

Art. 3. Principiile de repartizare a locuințelor sociale pentru tineri.

Locuinţele nou construite destinate tinerilor vor fi atribuite în folosința beneficiarilor prin contract de închiriere și vor fi repartizate pe baza criteriilor de eligibilitate stabilite prin Ordinul nr. 999/2022 a ministrului dezvoltării, lucrărilor publice și administrației pentru aprobarea Ghidului specific – Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 – Fondul local, și cu respectarea principiilor transparenței și nediscriminării, a gratuității sau a unui cost minimal, care să acopere cheltuielile de întreținere și de funcționare a noului ansamblu de locuințe și a locuințelor individuale.

Art. 4. Criteriile de eligibilitate.

Criteriile de eligibilitate care trebuie îndeplinite cumulativ pentru repartizare sunt:

4.1. tinerii să provină dintr-o comunitate vulnerabilă / grup vulnerabil, definit potrivit Legii nr. 292/2011 a asistenţei sociale, expuşi riscului de excluziune socială şi marginalizare, 
4.2. tinerii să aibă vârste cuprinse între 18 și 35 de ani; 
4.3. tinerii să aibă un venit pe membru de familie sub salariul mediu lunar pe economie; 
4.4. tinerii să nu dețină o locuință / să nu fi deținut o locuință; 
4.5. tinerii să trăiască în prezent în condiții de locuire precare/supraaglomerate;
4.6. tinerii să aibă domiciliul stabilit pe raza UATO Tăuții Măgherăuș la data depunerii cererii.

Art. 5. Criteriile de prioritizare și punctajele.

5.1. Criteriile de prioritizare și punctajele acordate pentru repartizarea locuințelor către tinerii care îndeplinesc criteriile de eligibilitate sunt: 

5.1.1. tinerii să aibă domiciliul stabilit pe raza UAT orașul Tăuții Măgherăuș de mai mult de 5 ani, - 5 puncte,
5.1.2. tinerii să aibă unul sau mai mulți copii în îngrijire/care locuiesc în gospodărie – 10 puncte pentru un copil, la care se adaugă câte 2 puncte pentru fiecare copil în plus,
5.1.3. tinerii care au în întreţinere copii cu vârsta şcolară, dintre care cel puţin unul are rezultate bune la învăţătură cu media generală minim 8 sau calificativul minim B pentru elevii claselor I-IV, dovedite cu adeverinţă eliberată de unitatea de învățământ – 2 puncte/copil elev,
5.1.4. tinerii care au în întreţinere copii cu vârsta şcolară, dar care nu urmează o formă de învățământ organizată potrivit legii, vor fi depunctați cu 5 puncte pentru fiecare copil aflat în situația abandonului școlar,
5.1.5. tinerii să aibă în întreținere copil cu dizabilități – 10 puncte,
5.1.6. tinerii să aibă statutul de părinte unic întreținător al copilului minor – 5 puncte,
5.1.7. tinerii să realizeze un venit mediu net lunar pe membru de familie, în ultimele 12 luni sub nivelul salariului minim pe economie în vigoare la data depunerii cererii – 10 puncte,
5.1.8. tinerii să realizeze un venit mediu net lunar în ultimele 12 luni situat între salariul minim pe economie și salariul mediu pe economie, în vigoare la data depunerii cererii – 5 puncte,
5.1.9. tinerii să aibă locul de muncă pe raza UAT orașul Tăuții Măgherăuș – 5 puncte,
5.1.10. tinerii să fie victima violenței domestice sau să afle într-o situație tensionată cu potențial de violență domestică – 3 puncte,
5.1.11. tinerii aflați în procedură de partaj după divorț – 3 puncte,
5.1.12. tinerii aflați în șomaj – 3 puncte,
5.1.13. tinerii proveniţi din instituţii de ocrotire socială – 5 puncte,
5.1.14. vechimea cererii prin care s-a solicitat atribuirea unei locuinţe sociale pentru tineri – 2 puncte pentru fiecare an de așteptare,
5.1.15. în condiții de punctaj egal, solicitanții vor fi departajați în funcție de criteriul existenței și numărului copiilor aflați în întreținere.

5.2. Comisia de evaluare a punctajelor va fi desemnată prin aceeași hotărâre de consiliu local prin care se va aproba regulamentul de repartizare și închiriere a locuințelor sociale pentru tineri și contractul-cadru de închiriere.
5.3. Criteriile de prioritizare și punctajele acordate pot fi actualizate anual prin hotărâre de consiliu local, în baza propunerilor venite de la Comisia de evaluare a punctajelor.

Art. 6. Interdicții pentru repartizarea locuințelor sociale către tineri. 

În conformitate cu art. 48 și 49 din Legea 114/1996, cu modificările şi completările ulterioare, nu pot beneficia sau deţine locuinţe din fondul locativ UATO Tăuții Măgherăus persoanele care:
a) deţin în proprietate o locuinţă;
b) au înstrăinat o locuinţă în ultimii 5 ani anteriori depunerii cererii;
c) au beneficiat de sprijinul statului în credite şi execuţie pentru realizarea unei locuinţe;
d) deţin, în calitate de chiriaş, o altă locuinţă din fondul locativ de stat, cu excepția spațiilor care au aparținut fostei mine Nistru, închiriate tot de la primăria locală și sub condiția renunțării la contractul anterior de închiriere în ipoteza atribuirii unei locuințe sociale noi; 
e) au subînchiriat, au transmis dreptul de locuire sau au schimbat destinaţia spaţiului închiriat, toate acestea sub sancţiunea rezilierii contractului de închiriere şi a suportării eventualelor daune aduse locuinţei;
f) nu au întreţinut în mod corespunzător locuinţa închiriată din fondul locativ al UATO Tăuții Măgherăus, au produs daune și distrugeri la locuință, au sustras bunuri, echipamente, instalații existente în locuință; 
g) au avut un comportament enervant și necivilizat, deranjând şi făcând imposibilă coabitarea și folosirea locuinţelor de către ceilalţi locatari,

Art. 7. Procedura de obținere a unei locuințe sociale destinate tinerilor eligibili.

1. Cererile privind repartizarea unei locuinţe sociale însoțită de actele doveditoare vor fi depuse la sediul Primăriei Orașului Tăuții Măgherăuș – Biroul de relații cu publicul, până la data de 28.08.2026, urmând ca acestea să fie analizate până la data de 15.09.2026.
2. Cererile vor fi analizate de către Comisia de evaluare a punctajelor, in conformitate cu prevederile prezentului regulament.
3. La depunerea dosarului, fiecare titular are obligaţia de a prezenta şi actele în original, pentru certificarea corectitudinii acestora.
4. După preluarea dosarelor, Comisia de evaluare a punctajelor va calcula puctajul, în concordanșă cu actele anexă și declarațiile solicitantului la data depunerii dosarului.
5. După încheierea termenului de depunere a dosarelor, se vor efectua anchetele sociale de către specialiştii din cadrul Departamentului de Asistență Socială pentru verificarea situaţiei sociale şi materiale și a veridicităţii declaraţiilor solicitanților.
6. Lista provizorie de repartizare a locuințelor sociale pentru tineri se va afișa la sediul Primăriei Tăuții Măgherăuș şi pe site-ul instituției și va rămâne definitivă numai după aprobarea sa prin Hotărâre a Consiliului Local, în urma soluționării unor eventuale contestații și în baza raportului întocmit de Comisia de evaluare a punctajelor.
7. Lista definitivă de repartizare a locuințelor sociale pentru tineri se va afișa la sediul Primăriei Tăuții Măgherăuș şi pe site-ul instituției până la data de.................
8. Solicitanții cărora li s-a repartizat definitiv o locuință socială pentru tineri se vor prezenta la sediul Primăriei pentru semnarea contractului de închiriere cel mai târziu la data de ...............
9. Atribuirea efectivă a numărului locuinței în urma repartizării definitive se va face prin tragerea la sorți a unui număr din totalul numerelor locuințelor disponibile, anterior momentului semnării contractului de închiriere.
10. Contractul de închiriere pentru locuinţe sociale pentru tineri se încheie potrivit contractului-cadru de închiriere aprobat prin hotărâre de consiliu local, care se va încheia pe o durată de un an cu posibilitate de prelungire succesivă cu noi perioade de un an, în condițiile menținerii criteriilor de eligibilitate și a respectării obligațiilor contractuale.

Art. 8. Actele doveditoare.

Actele doveditoare care se vor anexa la cererea de repartizare a locuinței sunt:

1. actul de identitate al solicitantului (în copie); 
2. actele de identitate ale membrilor de familie: soț/soție, concubin/ă, partener/ă de viață, copii, (în copie);
3. certificatele de naştere ale copiilor (în copie);
4. certificatul de căsătorie al solicitantului sau de deces al soțului solicitantului (în copie);
5. sentinţe de divorţ, sentinţe de încredințare copii, sentințe de stabilire pensie de întreținere (în copie);
6. certificate medicale care să ateste gradul de dizabilitate pentru copiii aflați în întreținerea solicitantului;
7. dovada locului de muncă: copie contract individual de muncă, extras Reges, adeverință angajator,
8. adeverință de venit în care se va menţiona ultimul venit net şi venitul net lunar pe ultimele 12 luni;
9. adeverință de elev sau student pentru copiii aflați în întreținere, eliberată in luna curentă sau anterioară depunerii cererii, cu menționarea faptului dacă beneficiază de bursă, tipul şi cuantumul acesteia;
10. adeverință eliberată de unitatea de învățământ care atestă situația școlară și purtarea elevului aflat în întreținerea tinerilor eligibili,
11. talonul de plată din luna curentă sau anterioară pentru persoanele care beneficiază de ajutor de şomaj, ajutor de integrare profesională sau alocaţie de sprijin;
12. declaraţie pe proprie răspundere, din care rezultă că solicitantul/locatarul beneficiar al locuinţei nu deţine în proprietate o locuinţă, nu a înstrăinat o locuinţă în ultimii 5 ani anteriori; nu a beneficiat de sprijinul statului în credite şi execuţie pentru realizarea unei locuinţe; nu deţine în calitate de chiriaș şi o altă locuinţă din fondul locativ de stat, cu excepția spațiilor care au aparținut fostei mine Nistru, închiriate tot de la primăria locală și sub condiția renunțării la contractul anterior de închiriere în ipoteza atribuirii unei locuințe sociale noi; nu deţine teren; nu obţine alte venituri în afara celor declarate,
13. declaraţie pe propria răspundere pentru persoanele care declară că nu realizează venituri (ulterior, informaţiile referitoare la cuantumul şi natura veniturilor realizate în ultimii ani fiscali, pe fiecare sursă de venit, de către declarant vor fi verificate în sistemul informatic PATRIMVEN);

